**TELEFONO RYŠIO IR DUOMENŲ PERDAVIMO PASLAUGŲ TEIKIMO SUTARTIS**

2019 m. balandžio 24 d. Nr. S1-83-2019 (4.17)

Vilnius

**Lietuvos Respublikos vyriausioji rinkimų komisija** (toliau – paslaugų gavėjas), atstovaujama pirmininkės Lauros Matjošaitytės, veikiančios pagal Lietuvos Respublikos vyriausiosios rinkimų komisijos įstatymą, ir

**UAB „Bitė Lietuva“** (toliau – paslaugų teikėjas), atstovaujama Verslo klientų pardavimų vadovo, Eduardo Šustickio, veikiančio pagal 2018 m. gruodžio 5 d. įgaliojimą Nr. 15, sudarė telefono ryšio ir duomenų perdavimo paslaugų teikimo sutartį (toliau – sutartis), kurioje paslaugų teikėjas ir paslaugų gavėjas kartu vadinami šalimis, o kiekvienas atskirai – šalimi.

1. **SUTARTIES DALYKAS**
	1. Paslaugų teikėjas įsipareigoja sutartyje nustatytomis sąlygomis ir tvarka suteikti paslaugų gavėjui telefono ryšio ir duomenų perdavimo paslaugas (toliau – paslaugos) pagal techninę specifikaciją (neatskiriama sutarties dalis), o paslaugų gavėjas įsipareigoja priimti iš paslaugų teikėjo kokybiškai ir laiku suteiktas paslaugas ir sumokėti už jas pagal paslaugų teikėjo 2019 m. balandžio 1 d. pasiūlyme Nr. 52361 (toliau – pasiūlymas) (neatskiriama sutarties dalis) nurodytus įkainius sutartyje nustatytomis mokėjimo sąlygomis ir tvarka.
	2. Be šioje Sutartyje numatytų specialiųjų paslaugų teikimo sąlygų Bitės paslaugoms taikomos ir bendrosios paslaugų teikimo sutarties sąlygos su kuriomis Klientas yra susipažinęs prieš pasirašant šią Sutartį. Aktualią bendrųjų paslaugų teikimo sutarties sąlygų redakciją visada rasite www.bite.lt. Esant prieštaravimams tarp šios Sutarties ir Bitės bendrųjų paslaugų teikimo sutarties sąlygų, taikomos šios Sutarties sąlygos.

**2. SUTARTIES KAINA IR ATSISKAITYMO TVARKA**

2.1. Planuojama sutarties kaina negali viršyti **43 560,00 Eur** (keturiasdešimt trijų tūkstančių penkių šimtų šešiasdešimt eurų ir 0 ct) su pridėtinės vertės mokesčiu (toliau – PVM):

2.1.1. kaina be PVM yra **36 000,00** Eur (trisdešimt šeši tūkstančiai eurų ir 0 ct);

2.1.2. PVM sudaro **7 560,00** Eur (septyni tūkstančiai penki šimtai šešiasdešimt eurų ir 0 ct).

2.2. Paslaugos bus perkamos pagal paslaugų gavėjo faktinį poreikį. Paslaugų gavėjas už paslaugas mokės pagal paslaugų teikėjo pasiūlyme nurodytus įkainius.

2.3. Sutarčiai taikoma fiksuoto įkainio kainodara.

2.4. Paslaugų gavėjas sumoka paslaugų teikėjui už paslaugas (paslaugų dalį) ne vėliau kaip per 30 (trisdešimt) kalendorinių dienų nuo sąskaitos faktūros gavimo iš paslaugų teikėjo dienos. Mokėjimas atliekamas pavedimu į šioje sutartyje nurodytą paslaugų teikėjo banko sąskaitą. Šios sutarties kaina ir kiti mokėjimai pagal šią sutartį (jei tokių yra) yra apskaičiuojami ir atliekami eurais. Jei paslaugų gavėjas atsiskaitymui su paslaugų teikėju laiku negauna finansavimo, per 3 (tris) darbo dienas raštu praneša apie tai paslaugų teikėjui. Šiuo atveju delspinigiai paslaugų teikėjo naudai neskaičiuojami. Paslaugų teikėjas sąskaitas faktūras ir jas pagrindžiančius dokumentus paslaugų gavėjui privalo pateikti per informacinę sistemą „E. sąskaita“.

2.5. Sutarties galiojimo laikotarpiu sutarties kaina yra nekintama ir ji nebus perskaičiuojama pagal bendro kainų lygio kitimą ar paslaugos grupių kainų pokyčius. Į sutarties kainą įskaityti visi paslaugos teikėjui privalomi mokėti mokesčiai ir visos išlaidos, reikalingos tinkamam sutarties įvykdymui. Sutarties kaina ir kiti mokėjimai pagal sutartį (jei tokių yra) yra apskaičiuojami ir atliekami eurais.

2.6. Sutarties kaina dėl pasikeitusių mokesčių bus perskaičiuojama tokia tvarka:

2.6.1. pasikeitus PVM, sutarties kaina bus perskaičiuojama. Pasikeitus kitiems mokesčiams, sutarties kaina nebus perskaičiuojama.

2.6.2. pasikeitus PVM tarifo dydžiui, sutarties kaina sudarantis PVM tarifas nesuteiktoms paslaugoms keičiamas (mažinamas ar didinamas) pagal Lietuvos Respublikos galiojančius teisės aktus;

2.6.3. perskaičiavimas įforminamas protokolu, kuris tampa neatsiejama sutarties dalis; perskaičiuotos kainos taikant naują PVM tarifą nurodomos sąskaitoje faktūroje;

2.6.4. perskaičiuota kaina pradedama taikyti nuo pakeisto PVM tarifo įsigaliojimo dienos.

**3. SUTARTIES VYKDYMAS**

3.1. Sutartis sudaroma 24 (dvidešimt keturiems) mėnesiams, su galimybe sutartį pratęsti analogiškomis sąlygomis du kartus po 1 (vieną) mėnesį.

3.2. Už sutarties vykdymą, paslaugų (paslaugų dalies) perdavimo-priėmimo akto (-ų) pasirašymą (jei tokie būtų), sąskaitų faktūrų derinimą, už pastabų teikimą, taip pat už informacijos teikimą techniniais klausimais, paslaugų gavėjui atstovaujantis atsakingas asmuo yra Lietuvos Respublikos vyriausiosios rinkimų komisijos Kompiuterinių technologijų skyriaus vyriausiasis specialistas Šarūnas Gurinskas, tel. (8 5) 239 6963, el. p. sarunas.gurinskas@vrk.lt, jam nesant – Lietuvos Respublikos vyriausiosios rinkimų komisijos Kompiuterinių technologijų skyriaus vedėjas Darius Gaižauskas, tel. (8 5) 239 6976, el. p. darius.gaizauskas@vrk.lt, už šios sutarties ir jos pakeitimų paskelbimą atsakingas asmuo –Vyriausiosios rinkimų komisijos Rinkimų organizavimo skyriaus vyriausioji specialistė Dovilė Medžiūnaitė, tel. (8 5) 239 6452, el. p. dovile.medziunaite@vrk.lt, o paslaugų teikėjui atstovaujantis atsakingas asmuo – Svarbiausių verslo klientų vadybininkas Donatas Pašvenskas, tel. 869923983, el. p. donatas.pasvenskas@bite.lt.

**4. PASLAUGŲ TEIKĖJO TEISĖS IR PAREIGOS**

4.1. Paslaugų teikėjas įsipareigoja:

4.1.1. sutartyje numatytas paslaugas (paslaugų dalį) teikti laiku, savo rizika ir sąskaita kaip įmanoma rūpestingai bei efektyviai, įskaitant, bet neapsiribojant, paslaugų teikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius;

4.1.2. už tinkamai ir laiku suteiktą paslaugą (paslaugų dalį), ne vėliau kaip iki ateinančio mėnesio 10 dienos, pateikti paslaugų gavėjui PVM sąskaitą faktūrą;

4.1.3. nedelsiant raštu (faksu, el. paštu) ir / ar telefonu informuoti paslaugų gavėją, jei laiku negali suteikti paslaugą (paslaugos dalį);

4.1.4. pagal paslaugų gavėjo pageidavimą sutarties galiojimo metu suteikti naudotis telekomunikacines priemones. Telekomunikacinės priemonės turi būti suteikiamos naujos, gamykliniame įpakavime. Telekomunikacinių priemonių pateikimo metu pateikti paslaugų gavėjui derinti priėmimo-perdavimo aktą;

4.1.5. telekomunikacinėms priemonėms suteikti ne mažesnę nei 24 (dvidešimt keturių) mėn. garantiją;

4.1.6. sutarties vykdymo metu nutraukus siūlomų modelių gamybą, naujiems abonentams turi būti pasiūlytas analogiškas to paties gamintojo modelis, nekeičiant apmokėjimo sąlygų;

4.1.7. pateikti mobiliuosius telefonus, kurie turi atitikti Lietuvos Respublikos aplinkos apsaugos ministro 2011 m. birželio 28 d. įsakyme Nr. D1-508 nustatytus mobiliesiems telefonams taikomus minimalius aplinkos apsaugos kriterijus;

4.1.8. paslaugų gavėjui sutarties 5.2.1 papunktyje numatytais terminais ir tvarka pareiškus argumentuotas pastabas dėl nekokybiško ir (ar) netinkamo paslaugų (paslaugų dalies) teikimo, savo lėšomis ištaisyti paslaugos (-ų) trūkumus šalių suderintais terminais ir būdais.

4.2. Paslaugų teikėjo teisės:

4.2.1. prašyti iš paslaugų gavėjo pateikti turimą informaciją, reikalingą vykdant sutartį;

4.2.2. kitos sutartyje ir teisės aktuose numatytos teisės.

**5. PASLAUGŲ GAVĖJO TEISĖS IR PAREIGOS**

5.1. Paslaugų gavėjas įsipareigoja:

5.1.1. paslaugų teikėjo prašymu pateikti jam turimą informaciją, reikalingą sutarties vykdymui;

5.1.2. pateikdamas paslaugų teikėjui informaciją arba dokumentus, užtikrinti, kad dokumentuose pateikta informacija yra teisinga ir neklaidinanti;

5.1.3. pasirašyti telekomunikacijos priemonių priėmimo-perdavimo aktą (-us) (2 egz.), jei paslaugų teikėjas tinkamai ir laiku jas. Telekomunikacijos priemones pateikiant etapais, pasirašomi atskirti įrangos perdavimo-priėmimo aktai;

5.1.3. priimti PVM sąskaitas faktūras ir apmokėti už laiku ir kokybiškai suteiktas paslaugas.

5.2. Paslaugų gavėjo teisės:

5.2.1. per 10 (dešimt) darbo dienų nuo paslaugų, telekomunikacijos priemonių gavimo iš paslaugų teikėjo dienos, raštu reikšti argumentuotas pastabas dėl nekokybiško ir (ar) netinkamo paslaugų (paslaugų dalies) teikimo ir reikalavimus dėl tokių suteiktų paslaugų trūkumo ištaisymo terminų ir būdų;

5.2.2. atsisakyti priimti paslaugas (paslaugų dalį), jei jos neatitinka sutarties sąlygų;

5.2.3. kitos sutartyje ir teisės aktuose nustatytos teisės.

**6. ŠALIŲ ATSAKOMYBĖ**

6.1. Paslaugų teikėjui nevykdant sutartyje nustatytų įsipareigojimų, paslaugų gavėjas įgyja teisę reikalauti iš paslaugų teikėjo sumokėti 5 (penkis) proc. dydžio baudą nuo neįvykdytų įsipareigojimų dalies. Baudos sumokėjimas paslaugų teikėjo neatleidžia nuo sutartinių įsipareigojimų įvykdymo.

 6.2. Paslaugų gavėjui laiku nevykdant sutartinių įsipareigojimų, paslaugų teikėjas turi teisę skaičiuoti 0,02 proc. dydžio delspinigius už kiekvieną uždelstą mokėjimo dieną nuo laiku neapmokėtos sumos.

 6.3. Šalys įsipareigoja susilaikyti nuo veiksmų, kuriais būtų pažeistos šios sutarties sąlygos, kurie darytų žalą šalių interesams, geram vardui ir tarpusavio bendradarbiavimui.

**7. KONFIDENCIALUMAS**

7.1. Kiekviena šalis įsipareigoja neatskleisti jokios vykdant sutartį iš kitų šalių gautos ar su sutarties vykdymu susijusios informacijos jokiems tretiesiems asmenims be išankstinio rašytinio kitų šalių sutikimo ir visą šią informaciją laikyti konfidencialia, nebent tokios informacijos atskleidimas būtų privalomas pagal Lietuvos Respublikoje galiojančius teisės aktus.

7.2. Šalys įsipareigoja nenaudoti ir neviešinti konfidencialios informacijos jokiais kitais tikslais, išskyrus teisės aktuose numatytus atvejus.

7.3. Kiekviena šalis privalo užtikrinti, kad būtų laikomasi Lietuvos Respublikos teisės aktų, reglamentuojančių valstybės, tarnybos ar komercinę paslaptis ir duomenų apsaugą.

7.4. Paslaugos teikėjas negali mokėtojo ir (arba) paslaugos gavėjo duomenų naudoti tiesioginės rinkodaros tikslais (taip pat ir reklaminio pobūdžio pranešimams siųsti).

7.5. Sutartyje aptartos konfidencialumo sąlygos yra neterminuotos.

**8. NENUGALIMOS JĖGOS APLINKYBĖS**

8.1. Šalys neatsako už dalinį ar visišką prisiimtų sutartinių įsipareigojimų neįvykdymą, jeigu įrodo, kad įsipareigojimų neįvykdė dėl nenugalimos jėgos (*force majeure*) aplinkybių.

8.2. Sutarties šalis, kuri dėl nenugalimos jėgos aplinkybių negali įvykdyti savo sutartinių įsipareigojimų, privalo nedelsdama, bet ne vėliau kaip per 3 (tris) kalendorines dienas nuo aplinkybių atsiradimo ar paaiškėjimo dienos, raštu informuoti apie tai kitą šalį.

8.3. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos *(force majeure)* aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“. Pažymos dėl nenugalimos jėgos aplinkybių patvirtinimo išduodamos vadovaujantis Nenugalimos jėgos (force majeure) aplinkybes liudijančių pažymų išdavimo tvarka, patvirtinta Lietuvos Respublikos Vyriausybės 1997 m. kovo 13 d. nutarimu Nr. 222 „Dėl Nenugalimos jėgos (*force majeure*) aplinkybes liudijančių pažymų išdavimo tvarkos patvirtinimo“.

8.4. Pagrindas atleisti nuo atsakomybės sutarties šalį, kuri dėl nenugalimos jėgos aplinkybių negali įvykdyti savo sutartinių įsipareigojimų, atsiranda nuo nenugalimos jėgos aplinkybių atsiradimo ar paaiškėjimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu sutarties šalis laiku nepateikia pranešimo ar, nesant galimybės pateikti pranešimą, kitaip neinformuoja apie negalėjimą įvykdyti sutartinius įsipareigojimus, ji privalo kompensuoti kitai sutarties šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

8.5. Jei nenugalimos jėgos (*force majeure*) aplinkybės trunka ilgiau kaip 10 (dešimt) kalendorinių dienų, tuomet, nepaisant sutarties įvykdymo termino pratęsimo, kuris dėl minėtųjų aplinkybių gali būti paslaugų teikėjui suteiktas, bet kuri sutarties šalis turi teisę nutraukti sutartį įspėdama apie tai kitą šalį prieš 5 (penkias) kalendorines dienas. Jei pasibaigus šiam 5 (penkių) kalendorinių dienų laikotarpiui nenugalimos jėgos (*force majeure*) aplinkybės vis dar yra, sutartis nutraukiama ir pagal sutarties sąlygas šalys atleidžiamos nuo tolesnio sutarties vykdymo.

**9. SUTARTIES GALIOJIMAS, PAKEITIMAS IR NUTRAUKIMAS**

9.1. Sutartis įsigalioja 2019 m. balandžio 24 d., kai šalys ją pasirašo, patvirtina antspaudais (jei tokie yra) ir ji užregistruojama Vyriausioje rinkimų komisijoje. Sutartis galioja iki visiško tarp šalių prisiimtų įsipareigojimų įvykdymo, arba iki lėšų, nurodytų sutarties 2.1 papunktyje panaudojimo, arba šios sutarties nutraukimo, tačiau ne ilgiau nei 24 mėn. Sutartį bus galimybė pratęsti du kartus po 1 mėn.

9.2. Paslaugų gavėjas, ne vėliau kaip per 5 (penkias) darbo dienas raštu informavęs paslaugų teikėją, turi teisę vienašališkai nutraukti sutartį, jeigu:

9.2.1. ji buvo pakeista pažeidžiant Viešųjų pirkimų įstatymo 89 straipsnį;

9.2.2. paaiškėjo, kad su paslaugų teikėju neturėjo būti sudaryta sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES;

9.2.3. paslaugų teikėjas sutarties nevykdo ar paslaugų teikėjo teikiamų paslaugų kokybė neatitinka sutartyje ir jos prieduose nustatytų reikalavimų, kai paslaugų teikėjas po raštu pateikto paslaugų gavėjo pranešimo apie trūkumus, jų nepašalina per 5 (penkias) darbo dienas;

9.2.4. paslaugų teikėjas siekia padidinti sutarties kainą, išskyrus sutarties 2.6 papunktyje numatytą atvejį;

9.2.5. paslaugų teikėjas bankrutuoja arba yra likviduojamas, sustabdo ūkinę veiklą arba teisės aktuose nustatyta tvarka susidaro analogiška situacija.

9.3. Paslaugų gavėjas, nesant paslaugų teikėjo kaltės, turi teisę vienašališkai nutraukti sutartį įspėjęs apie tai paslaugų teikėją ne vėliau kaip prieš 30 (trisdešimt) kalendorinių dienų, nepaisydamas to, kad paslaugų teikėjas jau pradėjo ją vykdyti. Šiuo atveju paslaugų gavėjas privalo sumokėti paslaugų teikėjui už iki sutarties nutraukimo tinkamai suteiktas paslaugas.

9.4. Ši sutartis gali būti nutraukiama šalių rašytiniu susitarimu.

9.5. Ši sutartis gali būti nutraukta kitais Lietuvos Respublikos teisės aktuose nustatytais pagrindais.

9.6. Šios sutarties nutraukimas neatleidžia šalių nuo įsipareigojimų visiškai atsiskaityti viena su kita, taip pat nepanaikina teisės reikalauti atlyginti nuostolius, atsiradusius dėl įsipareigojimų pagal šią sutartį nevykdymo ar netinkamo vykdymo, net jeigu tokie įsiskolinimai tapo žinomi po šios sutarties nutraukimo dienos.

9.7. Šios sutarties sąlygos jos galiojimo laikotarpiu gali būti keičiamos Viešųjų pirkimų įstatymo 89 straipsnyje nustatyta tvarka. Neleidžiami tokie pakeitimai ar pasirinkimo galimybės, dėl kurių iš esmės pasikeistų pirkimo sutarties pobūdis.

9.8. Pasikeitus šalių pavadinimams, adresams, telefonų numeriams, banko rekvizitams ar už sutarties vykdymą atsakingiems asmenims, sutarties šalys įsipareigoja raštu per 3 (tris) darbo dienas nuo pasikeitimo raštu informuoti apie tai viena kitą. Šaliai informavus kitą šalį apie šiame papunktyje nurodytus pakeitimus, be papildomo rašytinio susitarimo šalys jais vadovaujasi ir taiko. Šalis, neįvykdžiusi šių reikalavimų, negali pareikšti pretenzijų ar atsikirtimų, kad šalių veiksmai, atlikti pagal paskutinius joms žinomus kitos šalies rekvizitus ir (ar) už sutarties vykdymą atsakingų asmenų kontaktus, neatitinka sutarties sąlygų arba kad ji negavo pranešimų, siųstų jai pagal tuos rekvizitus ir (ar) už sutarties vykdymą atsakingų asmenų kontaktus.

9.9. Visi sutarties pakeitimai ir papildymai galioja tik tada, kai jie sudaryti raštu, pasirašyti šalių ar jų įgaliotų atstovų, patvirtinti antspaudais (jei tokie yra) ir užregistruoti Lietuvos Respublikos vyriausioje rinkimų komisijoje, išskyrus sutarties 9.8 papunktyje nurodytus atvejus. Sutarties pakeitimai ar papildymai yra neatskiriama sutarties dalis.

**10. ginčų sprendimas**

 10.1. Visi tarp šalių kilę ginčai ar nesutarimai, susiję su šia sutartimi, turi būti sprendžiami derybų būdu. Šalims nesutarus, ginčai sprendžiami Lietuvos Respublikos teisės aktų nustatyta tvarka Lietuvos Respublikos teismuose.

**11. kitos sąlygos**

11.1. Nė viena iš šalių neturi teisės perduoti trečiajam asmeniui teisių ir įsipareigojimų pagal šią sutartį be rašytinio kitos šalies sutikimo.

11.2. Jeigu paslaugų teikėjas šiai sutarčiai vykdyti numato pasitelkti subteikėją (-us), tai paslaugų teikėjas gali samdyti tik tą (-uos) subteikėją (-us), kurį (-uos) nurodė savo pasiūlyme. Subteikėjo (-ų) samdymas neatleidžia paslaugų teikėjo nuo jokių įsipareigojimų ar atsakomybės pagal šią sutartį. Paslaugų teikėjas visiškai atsako už subteikėjo (-ų) suteiktas paslaugas (paslaugų dalį) ir kitų įsipareigojimų pagal šią sutartį vykdymą, tarsi pats paslaugas (paslaugų dalį) būtų suteikęs ir kitus įsipareigojimus pagal šią sutartį vykdęs. Jeigu paslaugų teikėjas be paslaugų gavėjo rašytinio sutikimo, pasitelks kitą (-us) subteikėją (-us), nei nurodyta jo pasiūlyme, tai bus laikoma šios sutarties pažeidimu ir paslaugų teikėjas privalės sumokėti paslaugų gavėjui 500Eur dydžio baudą ir atlyginti kitus paslaugų gavėjo patirtus nuostolius. Tokiu atveju paslaugų gavėjas taip pat turės teisę vienašališkai nutraukti šią sutartį.

11.3. Vykdydamos ir aiškindamos šios sutarties sąlygas, taip pat spręsdamos šios sutarties nereglamentuotus klausimus, šalys vadovaujasi Lietuvos Respublikos įstatymais ir kitais teisės aktais.

11.4. Šalys pareiškia, kad jų atstovai, pasirašę šią sutartį, veikia suteiktų įgalinimų ribose, kurie suteikti nepažeidžiant Lietuvos Respublikos įstatymų, šalių įstatų (nuostatų) ar statuto, valdymo organų reglamentų ir kitų norminių aktų reikalavimų.

11.5. Visi šios sutarties šalių su šia sutartimi susiję tarpusavio pranešimai yra pateikiami raštu šioje sutartyje nurodytais adresais. Skubūs pranešimai gali būti perduodami šalims šioje sutartyje nurodytais faksais arba elektroniniu paštu. Tokiu atveju šalis, gavusi šią informaciją, privalo nedelsdama patvirtinti jos gavimo faktą.

11.6. Ši sutartis sudaryta dviem egzemplioriais lietuvių kalba, po vieną kiekvienai sutarties šaliai. Kiekvienas sutarties egzempliorius turi vienodą juridinę galią.

11.7. Neatskiriamos sutarties dalys: techninė specifikacija ir paslaugų teikėjo pasiūlymas.

**12. ŠALIŲ REKVIZITAI**

|  |  |  |  |
| --- | --- | --- | --- |
| **Paslaugų gavėjas:**Lietuvos Respublikos vyriausioji rinkimų komisija |  | **Paslaugų teikėjas:****UAB „Bitė Lietuva“** |  |
| Įstaigos kodas 188607150Gynėjų g. 8, 01109 VilniusTel. (8 5) 239 6902Faksas (8 5) 239 6960A. s. LT07 7300 0100 0245 7425 „Swedbank“, AB |  | Įmonės kodas 110688998Žemaitės g. 15, VilniusTel. 869923230A.s. LT617300010089139436„Swedbank“, AB |  |
| **Vyriausiosios rinkimų komisijos** **pirmininkė**   A. V. **Laura Matjošaitytė** |  | **Verslo klientų pardavimų vadovas**  A. V. **Eduardas Šustickis** |  |